作者：李曾伯
词牌/韵律：沁园春

paragraphs: 老子家山，近古苏州，有监本呆。
叹长途荷担，斯宜已矣，急湍鼓枻，岂不危哉。
我爱陶潜，休官彭泽，为三径荒芜归去来。
君恩重，奈边戈未偃，阃毂犹推。
东南休运将回。
幸天日清明公道开。
把孤忠自许，我心匪石，一真难灭，人口如碑。
青眼旧交，黑头新贵。
快九万里风鹏背培。
诗筒寄，正多情未已，聊解君颐。